భారతదేశంలో కంపెనీ పాలన
ఇంగ్లీష్ ఈస్టిండియా కంపెనీ ("కుంఫిణీ" అని తెలుగులో వ్యవహారం) "ద కంపెనీ ఆఫ్ మర్చంట్స్ ఆఫ్ లండన్ ట్రేడింగ్ ఇన్ టు ద ఈస్టిండీస్" అన్న పేరుతో 1600లో స్థాపించారు. భారతదేశంలో వారు 1611లో మొట్టమొదట భారతదేశపు తూర్పుతీరంలో మచిలీపట్నంలో ఫ్యాక్టరీ స్థాపించడంతో కాలు మోపారు. మొఘల్ పాదుషా జహంగీర్ నుంచి 1612లో సూరత్లో అటువంటి ఫ్యాక్టరీనే నెలకొల్పేందుకు అనుమతి సంపాదించారు. 1640లో విజయనగర పాలకుడు వేంకటపతి రాయల నుంచి ఆయన సామంతుడు దామెర్ల చెన్నప్ప నాయకుడి సహకారంతో అనుమతి పొంది మద్రాసులో మరో ఫ్యాక్టరీ కట్టుకున్నారు. సూరత్ కు సమీపంలోనే ఉన్న బొంబాయి ద్వీపం పోర్చుగీసు అవుట్ పోస్టుగా ఉండేది. పోర్చుగీసు రాజవంశీకురాలైన బ్రాగంజా కేథరీన్ ని  ఇంగ్లాండు రాకుమారుడు రెండవ చార్లెస్ కి ఇచ్చి వివాహం చేస్తున్నప్పుడు బొంబాయి ద్వీపాన్ని కట్నంగా బ్రిటీష్ సామ్రాజ్యానికి ఇచ్చారు, బ్రిటీష్ సామ్రాజ్యం నుంచి ద్వీపాన్ని కుంఫిణీ 1668లో లీజుకు తీసుకుంది. రెండు దశాబ్దాల అనంతరం గంగా నదీ డెల్టాలో కలకత్తాలో ఫ్యాక్టరీ నిర్మించారు. ఈ కాలంలోనే పోర్చుగీసు, డచ్చి, ఫ్రెంచి, డానిష్ వారు ఏర్పరిచిన వివిధ కంపెనీలు ఇలానే విస్తరిస్తూ ఉన్నాయి, పెద్ద ప్రాముఖ్యం లేకుండా భారత తీరంలో కంపెనీ కార్యకలాపాలను బట్టి భారత ఉపఖండంలో తర్వాత సుదీర్ఘ కాలం కుంఫిణీ పరిపాలిస్తుందని ఎవరూ ఊహించలేదు.
ఎస్టోనియా
ఎస్టోనియన్ సంస్కృతిలో క్రీడలు ముఖ్యమైన పాత్ర పోషిస్తుంది. 1918 లో రష్యా నుండి స్వాతంత్ర్యం ప్రకటించిన తర్వాత ఎస్టోనియన్ మొదటిసారిగా 1920 వేసవి ఒలింపిక్సులో దేశీయ హోదాతో పోటీలలో పాల్గొన్నది. 1923 లో జాతీయ ఒలింపిక్ కమిటీ స్థాపించబడింది. 1940 లో సోవియట్ యూనియన్ ఎస్టోనియాను స్వాధీనం చేసుకునే వరకు ఎస్టోనియన్ అథ్లెట్లు ఒలంపిక్ క్రీడలలో పాల్గొన్నారు. 1980 వేసవి ఒలింపిక్సు క్రీడలలో భాగంగా ఉన్న " సెయిలింగ్ రెగట్ట " ఎస్టోనియన్ రాజధాని నగరంలో టాలిన్లో జరిగింది. 1991 లో స్వాతంత్రాన్ని తిరిగి పొందిన తరువాత ఎస్టోనియా అన్ని ఒలింపిక్సు క్రీడలలో పాల్గొన్నది. ఎస్టోనియా అథ్లెటిక్స్, వెయిట్ లిఫ్టింగ్, రెజ్లింగ్, క్రాస్ కంట్రీ స్కీయింగులలో అధికమైన పతకాలను గెలుచుకుంది. తక్కువ జనసంఖ్య కలిగిన దేశంగా ఎస్టోనియా ఒలంపిక్ క్రీడలలో గొప్ప విజయం నమోదుచేసింది. 1936 సమ్మర్ ఒలంపిక్సులో 13 వ స్థానంలో, 2006 వింటర్ ఒలింపిక్సులో 12 వ స్థానంలో నిలిచింది.
ప్రముఖ ఎస్టోనియా అథ్లెటిల జాబితాలో క్రిస్టజన్ పాలుసలు, జోహన్నెస్ కోట్కాస్, వోల్దేమర్ వాలీ, జార్జి లూరిచ్ వంటి మల్లయోధులు, ఆండ్రూ వీర్పలూ, క్రిస్టినా స్మిగున్-వహి వంటి స్కీయర్లు, నికోలాయ్ నోవోస్జోలోవ్ వంటి ఫెన్సరు, ఎర్కీ ​​నూల్ వంటి డెకాథ్లెటె క్రీడాకారుడు, కయా కనేపి, అనెట్ కొంటావేట్ వంటి టెన్నిస్ క్రీడాకారులు, జాన్ కిర్సిపు, ఎరికా సాలుమా వంటి సైక్లిస్టులు, గెర్డ్ కాంటర్, అలెగ్జాండర్ తమ్మెర్ట్ డిస్కస్ త్రోయర్సు ఉన్నారు.